# 4Minute

4Minute
포미닛|  |
| חברות הלהקה, 2011 משמאל לימין: ג'יהיון, ג'י-יון, גאיון, סוהיון והיונה |
|
מקום הקמה |
סיאול  |
|
מוקד פעילות | קוריאה הדרומית סיאול, קוריאה הדרומית |
|
תקופת פעילות |
2009–2016 (כ־7 שנים)  |
|
זרם |
קיי-פופ |
|
סוגה |
דאנס-פופ, R&B, היפ הופ, קיי-פופ |
|
חברת תקליטים |
קיוב אנטרטיינמנט, Far Eastern Tribe, יוניברסל מיוזיק גרופ |
|
פרסים והוקרה |
ראו פרסים ומועמדויות |
|
4min.co.kr |
|
חברות לשעבר |
|
סון ג'י-היון האו גא-יון ג'און ג'י-יון קים היונה קוון סו-היון |
|   |

**4Minute** (בקוריאנית: **포미닛**; מסוגנן כ-**4MINUTE**) הייתה להקת בנות דרום קוריאנית שהוקמה על ידי חברת התקליטים קיוב אנטרטיינמנט ב-2009. חברות הלהקה היו סון ג'י-היון, האו גא-יון, ג'און ג'י-יון, קים היונה וקוון סו-היון. הלהקה הייתה ידועה בעיקר בעקבות סגנון הדאנס-פופ ובכך שהייתה בעלת קהל מעריצים נשי גדול מאוד.

הלהקה הופיעה לראשונה ביוני 2009 עם הסינגל *Hot Issue*. לאורך שנות קיומה, הלהקה הוציאה לאור אלבום יפני באורך מלא בשם *Diamond*, אלבום קוריאני באורך מלא בשם *4Minutes Left*, שבעה מיני-אלבומים ומספר רב של סינגלים.

הלהקה התפרקה ביוני 2016, לאחר מספר ניסיונות כושלים לחדש את החוזה עם חברת התקליטים קיוב אנטרטיינמנט עם מרבית חברות הלהקה.

## היסטוריה

### 2009–2010: For Muzik,‏ Hit Your Heart ו-*Diamond*

הופעה של הלהקה באוניברסיטת דונגוג ב-2009. משמאל לימין: גא-יון, ג'י-יון, היונה, סו-היון וג'י-היון.
הלהקה מופיעה בפסטיבל שירי אסיה 2010.
ב-14 במאי 2009, חברת התקליטים קיוב אנטרטיינמנט הכריזה על הקמתה של להקת בנות בעלת 5 חברות, בשם 4Minute, וחשפה כי החברה הראשונה בלהקה תהיה קים היונה, מלהקת הבנות Wonder Girls. טרם ההכרזה הרשמית, הלהקה כונתה "קבוצת היונה" ("Hyuna group"). החברה השנייה בלהקה, נאם ג'י-היון, ב-22 במאי. שאר חברות הלהקה נחשפו ביום אחרי.

הלהקה הוציאה את הסינגל הראשון שלה, "Hot Issue", ב-15 ביוני והופיעה לראשונה בטלוויזיה ב-18 ביוני. ב-21 ביוני, וואן הלהקה נבזז על ידי מעריצים, שגנבו בגדים וחפצים. בתגובה לכך, חברת התקליטים אמרה כי ”זה מאוד מצער שאירוע כזה התקיים”.

ב-20 באוגוסט, הלהקה הוציאה את המיני-אלבום הראשון שלה, הנקרא "For Muzik", יחד עם הסינגל השני שלה, "Muzik". השיר זכה בפרס Inkigayo Mutizen.

ב-27 באוגוסט, רשת תחנות הרדיו והטלוויזיה הדרום קוריאנית KBS, אסרה על השמעת השיר "Won't Give You (안줄래)", בטענה כי מילות השיר מכילות תוכן מיני. השיר השנוי במחלוקת, אשר מוצג ומסופר מנקודת מבט מגוף ראשון, על חוסר רצון מאישה לתת את "עצמה", או את ליבה, לבן זוגה. חברת התקליטים הגיבה לאיסור בכך שהשיר נועד לספר ”על רגשותיה הטהורים של אישה לגבר” וכי החברה מאוכזבת מהחלטת הרשת. ב-15 באוקטובר, הסינגל "What a Girl Wants" יצא.

ב-2 בדצמבר, הלהקה, יחד עם הזמרים הקוריאנים מריו ואמן, הוציאה את שיר חג המולד "Jingle Jingle". הלהקה הקליטה רמיקס, יחד עם הזמרת האמריקאית אמרי, לשיר "Heard 'em All", אשר הופיע בגרסה האסייתית לאלבומה הרביעי. בביצוע השיר השתתף גם הזמר ג'ון-היונג מלהקת הבנים Beast.

ב-5 בינואר 2010, הוכרז כי חברת התקליטים יוניברסל מיוזיק גרופ תסייע ללהקה בהוצאת אלבומה בכלל העולם. הלהקה הופיעה בסבב הופעות בטאיוואן, הפיליפינים, תאילנד והונג קונג. ב-5 במאי, הוציאה הלהקה את "Muzik" כסינגל יפני וב-8 במאי, הלהקה הופיעה לראשונה ביפן. הסינגל הגיע למקום ה-21 במצעד הסינגלים השבועי של Oricon.

ב-19 במאי הלהקה הוציאה לאור את המיני-אלבום "Hit Your Heart", יחד עם שיר הנושא "HuH". בביצוע הסינגל השתתפו חברי להקת Beast, אשר ביצעו את הראפ בשיר "Who's Next?‎".‏ "HuH" הגיעה למקום השלישי במצעד הסינגלים של Gaon. ב-24 במאי, תחנת ה-FM הדרום קוריאנית "Voice of Freedom", השמיעה את השיר "HuH" בשידורי התעמולה שלה בקוריאה הצפונית.

ב-5 ביולי הלהקה הוציאה לאור את הווידאו קליפ לסינגל השני במיני-אלבום "Hit Your Heart",‏ "I My Me Mine". ב-19 ביולי השיר "Superstar" יצא לאור באופן דיגיטלי לתוכנית הטלוויזיה הקוריאנית "Superstar K2". הלהקה הופיעה בחגיגות במרינה, אחד ממוקדי הפעילות למשחקים האולימפיים לנוער, אשר התקיימו ב-2010 בסינגפור. ב-30 ביולי הלהקה הוציאה את הגרסה היפנית לשיר "I My Me Mine".

ב-12 באוקטובר הסינגל השלישי ביפנית והסינגל הכפול הראשון של הלהקה, "First/Dreams Come True", פורסם ביוטיוב. ב-27 באוקטובר, השיר יצא לאור. במהלך חודש דצמבר, הלהקה הופיעה בסבב ההופעות "4Minute Energy Live Volume 2: Diamond" בטוקיו ובאוסקה. האלבום היפני *Diamond* יצא לאור ב-15 בדצמבר והגיע למקום ה-18 במצעד הסינגלים של Oricon.

### 2011–2012: 4Minutes Left,‏ Volume Up ו-Love Tension

הופעה של הלהקה במרץ 2012.
ב-13 בינואר, הלהקה הופיע באירוע ה-DiGi Live K-Pop Party במלזיה, באצטדיון נגרה ביחד עם להקת Beast והזמרת הקנדית G.NA . ב-20 בינואר, הלהקה זכתה בפרס בוסנג בטקס פרסי המוזיקה ה-20 בסיאול. בפברואר 2011 הלהקה זכתה בפרס Kpop New Artist במצעד פרסי הבילבורד היפני של 2010. ב-23 בפברואר חברות הקבוצה דגמנו למעצבת האופנה יומי קטסורה בתצוגת האופנה שהתקיימה בריוגוקו קוקוגיקן בטוקיו, בו הלהקה גם הופיעה עם השירים "Muzik" ו-"Why". ב-12 במרץ, הלהקה הופיעה בקונצרט יובל ל-Music Wave, בתאילנד.

הסינגל הרביעי ביפנית של הלהקה, "Why" יצא לאור בתור שיר הנושא לסדרת הדרמה *Akutō: Jūhanzai Sōsahan*. הווידאו קליפ יצא לאור בפברואר, יחד עם שחרור הסינגל ב-9 במרץ. הסינגל "Heart to Heart" יצא לאור בתור וידאו קליפ ב-29 במרץ ובו הופיע הזמר ג'ונגשין מלהקת הבנים CNBLUE.

הלהקה באירוע ה-DiGi Live K-Pop Party ב-13 בינואר 2011.ב-29 במרץ, המיני-אלבום *Heart to Heart* יצא לאור בהוצאה דיגיטלית בלבד. ב-5 באפריל, הלהקה הוציאה לאור את האלבום *4Minutes Left* בקוריאנית. הווידאו קליפ לסינגל "Mirror Mirror" פורסם באותו היום. האלבום כולל את הסינגל "Mirror Mirror" וכן סינגלים נוספים מהאלבומים "Heart to Heart" ו-"Diamond". עקב הכוריאוגרפיה הפרובוקטיבית של השיר; מפיקי השיר דרשו כי הסינגל "Mirror Mirror" ישתנה או לחלופין, שהלהקה לא תבצע אותו בהופעותיה. כתגובה לכך, הלהקה שינתה את הכוריאוגרפיה של השיר והשיר בוצע לראשונה בהופעה ב-אם קאונטדאון ב-14 באפריל. השיר הגיע למקום השני במצעד הסינגלים של Gaon.

4Minute שיתפה פעולה יחד עם הזמרת היפנית ט'למה איומה, בסינגל שלה "Without U", אשר יצא בשתי גרסאות: יפנית ואנגלית. היונה הופיעה בסינגל "Let It Go", מאת הזמר הקוריאני האו יונג-סאנג מלהקת הבנים SS501. ב-5 ביולי, היונה הוציאה לאור מיני-אלבום סולו בשם *Bubble Pop!* ואת הווידאו קליפ לסינגל הנושא, "Bubble Pop". אף על פי שביצועי הווידאו קליפ טרם בוקרו, בעקבות ועדת הביקורת של ועדת התקשורת בקוריאה, הווידאו קליפ זכה להצלחה ויראלית והגיע למעלה מ-10 מיליון צפיות ביוטיוב, נכון לאוגוסט 2011. ב-3 באוגוסט, וידאו קליפ לשיר "Freestyle" פורסם בתור פסקול לחברת משחקי הווידאו JCE.

ב-15 באוגוסט, הלהקה פרסמה את הווידאו קליפ לגרסה היפנית של השיר "Heart to Heart". ב-7 בספטמבר, הלהקה הוציאה את השיר בתור הסינגל החמישי שלה ביפנית, אשר הגיע למקום ה-15 במצעד הסינגלים היומי של Oricon. כמו כן, הלהקה הוציאה את ה-DVD הראשון שלה, Emerald of 4 Minute, אשר הגיע למקום השני במצעד ה-DVD היומי של Oricon. באוקטובר, בסדרת הדרמה "Welcome to the El-Palacio", הופיע שירה החדש של הלהקה, "Ready Go", בפתיח הסדרה. ב-6 בדצמבר, השיר יצא לאור כסינגל השישי ביפנית של הלהקה.

ב-9 באפריל 2012, הלהקה הוציאה לאור את המיני-אלבום *Volume Up*, יחד עם סינגל הנושא, "Volume Up" והווידאו הקליפ שלו. הסינגל הגיע למקום הראשון באם קאונטדאון.

ב-22 באוגוסט, הלהקה הוציאה לאור את הסינגל השביעי ביפנית, "Love Tension", אשר כללה בתוכו את הגרסה היפנית של הסינגל "Volume Up". היונה התפרסמה בעקבות השתתפותה בווידאו הקליפ של השיר גנגנם סטייל. ב-13 באוקטובר, הלהקה הופיעה בפסטיבל המוזיקה KCON 2012 באמפיתיאטרון של ורייזון Wireless באירוויין, קליפורניה. ב-4 בדצמבר, הלהקה הוציאה לאור את השיר "Welcome to The School" לסדרת הטלוויזיה "School 2013".

### 2013–2014: Name Is 4Minute,‏ Is It Poppin'?‎ ו-4Minute World

מ-26 בינואר עד 21 בפברואר, הלהקה השתתפה בסבב ההופעות "2013 United Cube" בסין, קוריאה הדרומית ויפן.

ב-26 באפריל, הלהקה הוציאה לאור את המיני-אלבום הרביעי שלה, *Name is 4Minute*, יחד עם הסינגל "What's Your Name?‎", שהופק על ידי Brave Brothers. השבוע הרביעי של חודש מאי, השיר הגיע למקום הראשון במצעד הסינגלים של Gaon ובכך נהפך לסינגל הראשון של הלהקה שמגיע למקום זה במצעד Gaon. ב-1 ביוני, הסינגל הגיע למקום הראשון במצעד בילבורד קיי-פופ הוט 100.

ב-28 ביוני, הלהקה הוציאה לאור את סינגל הקיץ שלה, "Is It Poppin'?‎", שבדומה לסינגל הקודם, הופק ונכתב על ידי Brave Brothers. בריאיון עם ניוסן, הדובר של חברת התקליטים קיוב אנטרטיינמנט, הוא אמר כי השיר ”לא היה קונספט סקסי או כריזמטי, אלא היה קונספט חמוד – שיר היפ-הופ דאנס שהולך טוב עם תחושת הקיץ”. שמו של השיר בקוריאנית הוא "물 좋아?‎" (בליטון קוריאני: מוּל ג'וֹהַא?, מתורגם מילולית ל-"איך המים?"), אשר משמעותו ביטוי סלנג שגברים משתמשים בו כדי לשאול אם בנות במועדון "שוות". רשת KBS הכריזה כי מילות השיר לא ראויות לשידור עקב כך שהן מכילות את המילה "ass" (ישבן) באנגלית. 4Minute תכננה להוריד את המילה המדוברת מהווידאו קליפ ולשלוח לבדיקה מחדש. השיר הגיע למקום התשיעי במצעד הדיגיטלי של Goan ולמקום השישי במצעד בילבורד קיי-פופ הוט 100 וכן נמכרו 606,713 עותקים דיגיטליים של הסינגל.

בספטמבר, חוזה חברות הלהקה עם חברת התקליטים Universal Music Japan הסתיים והחברה סגרה את האתר הרשמי היפני של הלהקה וכמו כן את אתר המעריצים 4Nia יפן.

ב-20 בינואר 2014, הזמר Brave Brothers הוציא לאור את הסינגל "Only Gained Weight", בשיתוף היונה, גא-יון וסו-היון. הסינגל הגיע למקום החמישי במצעדים Melon ו-Gaon.

המיני-אלבום החמישי של הלהקה, *4Minute World*, יחד עם סינגל הנושא של האלבום, “Whatcha Doin' Today?‎", יצא לאור ב-17 במרץ. הלהקה קידמה את הסינגל וכן את השיר "Wait A Minute" במגוון תוכניות טלוויזיה קוריאניות. בין תוכניות הטלוויזיה: Music Bank,‏ Show! Music Core,‏ Inkigayo‏ ואם קאונטדאון. הקידום בוצע בין 20 במרץ ל-23 במרץ. הסינגל נהפך לסינגל הראשון של הלהקה אשר הגיע למקום הראשון בקוריאה הדרומית. ב-30 במרץ, הלהקה ניצחה את הלהקות 2NE1 ו-Girls' Generation, בתחרות ברשת Inkigayo וב-3 באפריל הלהקה גם ניצחה בתחרות שבתוכנית אם קאונטדאון, אשר התקיימה ביפן. ב-7 ביוני, הלהקה ביצעה "Whatcha Doin' Today" בקונצרט "Dream", יחד עם אמני קיי-פופ אחרים כמו Beast,‏ A Pink, ו-BTOB. ב-17 באוקטובר, במהלך הופעה בפסטיבל מקומי בסונגנאם, כ-16 אנשים נהרגו ועוד 11 אנשים נפצעו בתאונה בה פתח אוורור קרס על אנשים שנכחו בהופעה. ב-28 באוקטובר, הלהקה נבחרה להיות אחת מה-10 המנצחים בפרסי "Style Icon".

### 2015–2016: חידוש: *Crazy*,‏ *Act. 7* ופירוק הלהקה

ב-26 בינואר 2015, חברת התקליטים קיוב אנטרטיינמנט חשפה כי הלהקה תוציא לאור סינגל מתוך המיני-אלבום החדש שלה, בשם "Cold Rain", הפעם הראשונה בה הלהקה מוציאה לאור בלדה כסינגל. ב-9 בפברואר, הלהקה הוציאה לאור את המיני-אלבום השישי שלה, *Crazy*, יחד עם הווידאו קליפ של סינגל הנושא, "Crazy". המיני-אלבום הגיע למקום הראשון במצעד האלבומים העולמי של בילבורד. ב-4 באפריל, הלהקה הופיעה בהופעת הסולו 4Minute Fan Bash in Myanmar, אשר לה הגיעו כ-7,000 מעריצים.

ב-20 בינואר 2016, הוכרז כי הלהקה תוציא לאור את המיני-אלבום השביעי שלה, *Act. 7* ב-1 בפברואר. הלהקה חברה לתקליטן האמריקאי סקרילקס, בסינגל הנושא של המיני-אלבום, "Hate".

ב-13 ביוני 2016, הוכרז כי הלהקה תפורק לאחר תום החוזה עם חברת התקליטים, כאשר רק היונה חידשה את חוזה מחדש. נציג חברת התקליטים ציין כי ”בעוד תאריך תום החוזה מתקרב, חברי הלהקה דנו לגבי חידוש החוזה, אך בעוד הסוכנות ניסתה למשוך חצי מהחברות להמשיך בלהקה, בסופו של דבר אושרה ההחלטה על ידי ארבע מבנות הלהקה לא להמשיך כלהקה. בעקבות הדעות החלוקות בין החברות, הלהקה תפורק”.

## קבוצות בת

התכונונים לקבוצת בת בשם 2YOON (המורכבת מגא-יון וג'י-יון) הוכרזו בסוף שנת 2012. ב-17 בינואר 2013, 2YOON הוציאה לאור את אלבומה הראשון, "Harvest Moon", יחד עם הווידאו קליפ של סינגל הנושא של האלבום, "24/7". 2YOON הופיעה לראשונה ב-17 בינואר באם קאונטדאון.

## דיסקוגרפיה

 ערך מורחב – **דיסקוגרפיה של 4Minute 2010: *Diamond*
* 2011: *4Minutes Left*

## פילמוגרפיה

### תוכניות ודוקומנטריה

להלן רשימה של תוכניות טלוויזיה בהן הקבוצה השתתפה:

| שנה | תוכנית | רשת שידור | הערות |
| --- | --- | --- | --- |
| **2009** | *MTV 4minute* | MTV | סדרה דוקומנטרית. |
| **2010** | *4minute's Friend Day* | חברות הלהקה מכירות אנשים חדשים. |
| *4minute's All In* | SBS |  |
| **2011** | *4Minute's Mr. Teacher* | E-Channel | אורחים מפורסמים מלמדים את חברות הלהקה כיצד להפוך לזמרות פופ בינלאומיות. |
| *4Minute @ Shikshin Road* |  |  |
| *Exciting Cube TV* | Mnet | ביחד עם Beast,‏ G.NA ושאר האומנים החתומים בקיוב אנטרטיינמנט. |
| **2012** | *4Minute's Travel Maker* | QTV Korea | סדרת טיולים דוקומנטרית. |
| **2015** | *4Minute's Video* | K-Star | שודרה לראשונה ב-6 ביולי. |
| *Cube TV* | IHQ | יחד עם אומנים אחרים החתומים בקיוב אנטרטיינמנט. |

## סבב הופעות

### 2010

* 4Minute Energy LIVE Volume 1: 1st Concert (טוקיו, יפן)
* 4Minute Live in Manila (מנילה, הפיליפינים)
* 4Minute Energy LIVE Volume 2: DIAMOND (טוקיו ואוסקה, יפן)

### 2013

* 4Minute Volume Up Party
* 4Minute Like Water Concert (סיאול, קוריאה הדרומית)
* 4Minute LIVE PARTY ROCK Concert (סידני, אוסטרליה)

### 2015

* 4Minute solo Concert Fan Bash (מיאנמר)
* 4Minute Solo Concert Fan Bash Tour In Latin America (ארגנטינה)

## פרסים ומועמדויות

| רשימת פרסים ומועמדויות ל-*4Minute* |
| --- |
|

| שנה | פרס | קטגוריה | מקבל (ים) | תוצאה | סימוכין |
| --- | --- | --- | --- | --- | --- |
| **2009** | פרסי הדיסק המוזהב ה-24 | פרס לחדשים | 4Minute | **זכייה** |  |
| פרסי Mnet Asian Music | הזמרת החדשה הטובה ביותר (סולו וקבוצות) | "Hot Issue" | **מועמדות** |  |
| **2010** | ביצועי הריקוד הטובים ביותר (להקת בנות) | 4Minute | **מועמדות** |  |
| להקת הבנות הטובה ביותר | **מועמדות** |  |
| פרס The Shilla Duty Free Asian Wave | **מועמדות** |  |
| **2011** | ביצועי הריקוד הטובים ביותר (להקת בנות) | **מועמדות** |  |
| להקת הבנות הטובה ביותר | **מועמדות** |  |
| פרסי Seoul Music ה-20 | בונסנג (פרס ראשי) | **זכייה** |  |
| **2012** | פרסי Seoul Music ה-21 | **זכייה** |  |
| פרסי הדיסק המוזהב ה-26 | בונסנג דיגיטלי | "HuH" | **זכייה** |  |
| פרסי Mnet Asian Music | ביצועי הריקוד הטובים ביותר (להקת בנות) | 4Minute | **מועמדות** |  |
| שיר השנה | "Volume Up" | **מועמדות** |  |
| **2013** | פרסי הדיסק המוזהב ה-27 | דיסק בונסנג | **זכייה** |  |
| פרסי Gaon Chart K-Pop ה-3 | שיר השנה - מאי | "What's Your Name" | **זכייה** |  |
| **2014** | פרסי הדיסק המוזהב ה-28 | בונסנג דיגיטלי | **זכייה** |  |
| פרסי Mnet Asian Music | ביצועי הריקוד הטובים ביותר (להקת בנות) | "Whatcha Doin' Today" | **מועמדות** |  |
| שיר השנה | **מועמדות** |  |
| פרסי Seoul Music ה-23 | בונסנג (פרס ראשי) | 4Minute | **זכייה** |  |
| **2015** | פרסי הדיסק המוזהב ה-29 | ביצועי הריקוד הטובים ביותר | "Whatcha Doin' Today" | **מועמדות** |  |
| פרסי Mnet Asian Music | ביצועי הריקוד הטובים ביותר (להקת בנות) | "Crazy" | **מועמדות** |  |
| **2016** | פרסי הדיסק המוזהב ה-30 | דיסק בונסנג | **מועמדות** |  |
| פרס פופולריות | 4Minute | **מועמדות** |  |
| פרס פופולריות עולמית | **מועמדות** |  |
| פרסי Gaon Chart K-Pop ה-5 | הזמר הפופולרי של השנה | **מועמדות** |  |

 |

## קישורים חיצוניים

 מדיה וקבצים בנושא **4Minute** בוויקישיתוף

* אתר האינטרנט הרשמי של 4Minute (בקוריאנית)

* 4Minute, ברשת החברתית פייסבוק
* 4Minute, ברשת החברתית X (טוויטר)
* 4Minute, ברשת החברתית אינסטגרם
* 4Minute, סרטונים בערוץ היוטיוב
* 4Minute, באתר אפל מיוזיק (באנגלית)
* 4Minute, באתר ספוטיפיי
* 4Minute, באתר Last.fm (באנגלית)
* 4Minute, באתר AllMusic (באנגלית)
* 4Minute, באתר MusicBrainz (באנגלית)
* 4Minute, באתר דיזר
* 4Minute, באתר Discogs (באנגלית)
* 4Minute, באתר Songkick (באנגלית)
* 4Minute, באתר Genius
* 4Minute, באתר בילבורד (באנגלית)
* 4Minute, באתר אמזון מיוזיק
* פרופיל הלהקה באתר של חברת התקליטים קיוב אנטרטיינמנט (בקוריאנית)
* פרופיל הלהקה באתר של חברת התקליטים Universal Music Japan (ביפנית)

## הערות שוליים